สาขานี้อยู่ชั้น 3 สยามเซ็นเตอร์ เพิ่งเปิดได้ไม่ถึงปี ไปทานมาตั้งแต่ตอนโปรกดไม่อั้น 150 บาท ลูกค้าเยอะมาก แล้วที่นั่งในร้านก็น้อยมาก หลายคนต้องระหกระเหินออกมาทานในฟู้ดคอร์ทแทน ร้านก็เลอะเทอะเหนียวไปหมดเพราะแต่ละคนพยายามกดเต็มที่ทั้งนั้น

ถ้าจ่ายราคาปกตินี่ถือว่าแพงเลย แต่ก็เหมือนกับยี่ห้อนำเข้าอื่นๆ
รสที่คิดว่าโอเคคือช็อกโกบานาน่ากับสตรอวืเบอร์รี่ค่ะ ส่วนมะม่วงมันออกสังเคราะห์ไปหน่อย

กดไอติม ตักทอปปิ้งที่มีให้เลือกหลากหลายแบบ แล้วก็นำไปชั่งน้ำหนักที่เคาน์เตอร์ พนักงานก็จะให้ช้อนพลาสติกมา ชอบมากเพราะมีหลายสี ด้ามนูนหลายลาย เอากลับไปฝนสีเล่นกับกระดาษที่บ้านได้555

ส่วนตัวว่าทานเยอะๆไม่ได้ เพราะไอติมมันหวานมากทุกรสเลยค่ะ